نیتا امبٲنؠ

نیتا مُکیش امبٲنؠ یا امبانی ( پٲدٲیِش 1 نَوَمبَر 1964) چھ اَکھ ہِندوستٲنؠ انسان دوست تہٕ کارٕبٲرؠ زَنان۔ سۄ چھےٚ ریلائنس فاونٛڈیشنٕچ صدر تہٕ بانی، دھیرو بھائی امبانی انٹرنیشنل سکول تہٕ ریلائنس انڈسٹریز ڈایریکٹر۔  أمہ چھ ریلائنس انڈسٹریز لمیٹڈ کس چیئرمین تہٕ منیجنگ ڈائریکٹر مکیش امبانی یس سۭتہ خانٛدر کوٚرمت۔ خاندانٕچ دولتک تخمینہٕ چھ امریکی ڈالر 117.8 ارب کھوتہٕ زیٛادٕ (مارٕچ 2024) امبانی چھ دنیاہک امیر ترینن مَنٛز شٲمل۔ سۄ چھےٚ اَکھ آرٹ کلیکٹر تہٕ انڈین پریمیر لیگ کرکٹ ٹیم ممبئی انڈینز مٲلک تہٕ۔

2016 ہس مَنٛز آیہ سۄ انڈیا ٹوڈے کہ طرفہٕ 'پنژاہ اعلٰی تہٕ طاقتور ہِندوستٲنؠ ین مَنٛز اَکھ تہٕ فوربس کہ طرفہٕ 'ایشیا کین سارِوٕے کھوتہٕ زیٛادٕ اثر دار زنانہٕ کاربٲری لیڈرن' کس فہرستس مَنٛز شٲمل کرنہٕ۔ سۄ بنییہ 2016 ہس مَنٛز بین الاقوٲمی اولمپک کمیٹی (IOC) ہٕچ رکن بنن واجیٚنہ گۄڑنچ ہندوستٲنہ زنانہٕ۔

نیتا امبانی چھےٚ ممبئی اکیڈمی آف دی موونگ امیجٕچ شریک سربراہ۔ 2023 ہس مَنٛز کوٚر أمہ ممبئی مَنٛز نیتا مکیش امبانی کلچرل سینٹر آغاز۔

 اِبتدٲے زِندگی  

نیتا امبانی (نی دلال) ٲس 1 نَوَمبَر 1964 ٹھس ممبئی کس أکس متوسط طبقٕک گجراتی خانٛدانس مَنٛز رویندر بھائی دلال تہٕ پورنیما دلالس زٲمٕژ تہٕ ٲس مضافاتی ممبئی مَنٛز أکس مِڈل کلاس طبقہٕ کس ماحولس مَنٛز بڈیمٕژ۔ تٔمہ کٔر نارسی مونجی کالج آف کامرس اینڈ اکنامکس پؠٹھٕ کامرسس مَنٛز بیچلر ڈگری مکمل، تہٕ کٔنہ وٲنٛسہ پیٚٹھٕ کٔرٕن ہِندوستان ناتیَم حٲصل تہٕ بنییہ اَکھ پیشور  ہِندوستان ناتیَم رقاص۔

أمہ سٕنٛز بینہ، ممتا دلال، یوٚس بطور سکوٗل ٹیچر کٲم چھےٚ کران، چھےٚ سَچِن تَنڈُلکر تہٕ شاہ رُخ خان سٕنٛدؠن شُرؠن ہیٚچھناونہٕ خٲطرٕ زاننہٕ یوان۔ 

 ذٲتی زِندگی  


سۄ سمکھے مُکیش امبانی یس ییٚلہ سۄ سکوٗل ٹیچر ٲس تہٕ کوٚرکھ 1985 تھس مَنٛز أمس سۭتہ خانٛدر۔ خانٛدرٕ پتہٕ کٔر تٔمؠ کیٚنٛہہ ؤری ٹیچر پٲٹھؠ کٲم۔"Nita Ambani Charged This Amount As Salary As A Teacher After Getting Married To Mukesh Ambani". "Nita Ambani's story, from school teacher to India's wealthiest woman, is worth a read!".  نیتا چھ فلک بوس عمارت، اینٹیلیا مَنٛز روزان، یس دنیاہک دویم سارِوٕے کھوتہٕ زیٛادٕ پرتعیش تہٕ درٛۄگ مکان تہٕ چھ۔

تمن چھ زٕ نیٚچی تہٕ اَکھ کوٗر۔ بٔڑؠ زٕ، جُڑواں، آیہ وی ایف کہ ذٔریعہٕ نیتا تہٕ مکیش سٕنٛد خانٛدرٕ پتہٕ ستن ؤرین پتہٕ زؠنہٕ۔ أمہ کوٚر پنٛنس لۄکٹس نیٚچوس، اننتس، قۄدرتی طورپتہٕ ترٛیٚن ؤرین پتہٕ جُڑواں شُرؠن پتہٕ حٲصِل۔ سوٛ چھےٚ ژۄن شُرؠن ہِنٛز نان۔ 

 یَنام  

زمیٖنی سطحس پیٚٹھ کھیلن پیٚٹھ پنٛنہ پہلون خٲطرٕ، میوٗل امبانی یس تمہ وقتہٕ کہ صدر ہنٛد طرفہٕ 'راشٹریہ کھیل پروتسان ایوارڈ 2017'۔ سۄ چھ ٹائمز آف انڈیا کہ طرفہٕ دنہٕ آمت بہتٔریٖن کارپوریٹ سپورٹر آف انڈین سپورٹس ایوارڈ حٲصل کرن واجیٚن تہٕ۔

حَوالہٕ